recursal/SuperWikiNEXT-32B huggingface dataset:
चित्र:Sabudana khichadi.jpgसाबूदाने की खिचड़ी
**साबूदाने की खिचड़ी**
मुख्यत: व्रत उपवास में बनाकर खाई जाती है 

यदि आप भी इसको उपवास के लिये बना रहे हैं तो इसमें सामान्य नमक की जगह सैंधा नमक का प्रयोग करें. साबूदाना दो तरह के होते हैं एक बड़े और एक सामान्य आकार के. यदि आप बड़े साबूदाना प्रयोग कर रहे हैं तो इसे 1 घंटा भिगोने के बजाय लगभग 8 घंटे भिगोये रखें. बाहर एशियाई स्टोर्स में यह साबूदाना Tapioca के नाम से उपलब्ध हो जाता है।

छोटे आकार के साबूदाने आपस में हल्के से चिपके चिपके रहते हैं लेकिन बड़े साबूदाने की खिचड़ी एकदम अलग बिखरी होती है। मुझे छोटे साबूदाने की अपेक्षा बड़े साबूदाने की खिचड़ी अधिक अच्छी लगती है लेकिन बड़े साबूदाने आस पास की किराना दुकानों में नहीं मिलते.

**आवश्यक सामग्री**
  

साबूदाना - 100 ग्राम  

तेल या घी - 1.5 टेबल स्पून  

जीरा - आधा छोटी चम्मच  

हरी मिर्च - 2-3 (बारीक कतरी हुई)  

मूंगफली के दाने - आधा छोटी कटोरी)  

पनीर - 50 ग्राम (यदि आप चाहें)  

आलू - 1 मीडियम आकार का  

काली मिर्च - एक चौथाई छोटी चम्मच  

नमक - स्वादानुसार  

कसा हुआ नारियल - 1 टेबल स्पून (यदि आप चाहें)  

हरा धनियां - 1 टेबल स्पून (बारीक कतरा हुआ)  

**विधि**

साबूदाने को धो कर, 1 घंटे के लिये पानी में भीगने दीजिये. भीगने के बाद अतिरिक्त पानी निकाल दीजिये. यदि आप बड़े साबूदाना प्रयोग कर रहे हैं तो इसे 1 घंटा भिगोने के बजाय लगभग 8 घंटे भिगोये रखें.

आलू को छील कर धोइये और छोटे छोटे क्यूब्स में काट लीजिये. पनीर को भी छोटे छोटे क्यूब्स में काट लीजिये.

भारी तले की कढ़ाई में घी डाल कर गरम कीजिये. आलू के क्यूब्स गरम घी में डाल कर हल्के ब्राउन होने तक तल कर निकाल कर प्लेट में रख लीजिये. आलू के क्यूब्स तलने के बाद पनीर के क्यूब्स डाल कर हल्के ब्राउन तल कर उसी प्लेट में निकाल कर रखिये.

मूंगफली के दाने को मोटा चूरा कर लीजिये इसे दरेरा करें एकदम बारीक चूरा न करें

बचे हुये गरम घी में जीरा डाल दीजिये. जीरा भुनने के बाद, हरी मिर्च डाल दीजिये और चमचे से मसाले को चलाइये, इस मसाले मे मुंगफली का चूरा डाल कर एक मिनिट तक भूनिये. अब साबूदाना, नमक और काली मिर्च डाल कर अच्छी तरह 2 मिनिट चमचे से चला कर भूनिये. 2 टेबल स्पून पानी डाल कर धीमी गैस पर 7-8 मिनिट तक पकाइये,

ढक्कन खोलिये और देखिये कि साबूदाने नरम हो गये है। यदि नहीं हुये हैं और आपको मह्सूस हो कि अभी साबूदाने पकने के लिये और पानी चाहिये, तब 1 या 2 टेबल स्पून पानी डाल कर 4-5 मिनिट धीमी गैस पर और पकने दीजिये. आलू और पनीर के क्यूब्स मिला दीजिये. और चलाकर कढ़ाई को गैस से उतार लीजिये साबूदाना की खिचड़ी को बाउल या प्लेट में निकालिये. हरा धनियां नारियल ऊपर से डाल कर सजाइये.

आपकी साबूदाने की खिचड़ी (Sabudana khichdi) तैयार है। इसे गरमागर्म परोसिये.

बाहरी कड़ियाँ
-------------

संदर्भ : निशामधुलिका पर साबूदाना खिचड़ी

* साबूदाना खिचड़ी साबूदाने की खिचड़ी
प्रारंभिक जीवन और परिग्रहण
--------------------------

राणा महाराज सिंह गौतम के पुत्र राणा जोधा सिंह गौतम ने एक ऐसे परिवार के वंशज के रूप में इस दुनिया में प्रवेश किया, जिसे अर्गल के महाराजा वीर सिंह देव से राणा की उपाधि प्राप्त करने के लिए पर्याप्त सम्मान दिया गया था। महाराजा ने जोधा सिंह जी के पूर्वजो को को खजुआ की जागीर प्रदान की, जिससे उनकी स्थिति और प्रभाव में और वृद्धि हुई.

अंग्रेजो से युद्ध
-----------------

देश की आजादी के लिए हजारों आजादी के मतवालों ने जान कुर्बान की थी। इन्हीं में से थे शहर से 50 किमी दूर स्थित खजुआ ब्लॉक के रसूलपुर गांव निवासी जोधा सिंह अटैया। उन्होंने महज 20 साल की उम्र में अंग्रेजों के खिलाफ हथियार उठाया और एक समूह बनाकर अंग्रेजो को चुन-चुन कर मारा। जोधा सिंह पहले क्रांतिकारी थे, जिन्होंने गुरिल्ला युद्ध के जरिए अंग्रेजों के नाक में दम कर रखा था। रसूलपुर (पधारा) निवासी कुंवर सुखराम सिंह गौतम जो जोधा सिंह के परिवार से हैं, ने बताया कि ताया को मौत से डर नहीं लगता था। वह अक्सर कहा करते थे कि जोधा गुलामी में पैदा तो जरूर हुआ है, लेकिन आजादी के बाद ही मरेगा। जोधा सिंह ने 9 दिसंबर 1857 को अंग्रेज सरकार की तहसील जहानाबाद को अपने 51 साथियों के साथ घेर लिया। मुठभेड़ के दौरान अंग्रेजों के दो दर्जन पुलिसवाले मारे गए।जोधा सिंह ने इस दौरान तहसीलदार को बंधक बना लिया और पूरा खजाना लूट लिया। इतना ही नहीं जोधा सिंह तहसीलदार का अपहरण कर ले गए और फिरौती के तौर पर अंग्रेजों से पूरी तहसील के किसानों की लगान माफ करवाई थी।

बाहरी कड़ियाँ
-------------

* क्रांति केसरी जोधा सिंह अटैया[*मृत कड़ियाँ*]



1. ↑  Sushant Singh Gautam Pahadpur. *Argal Rajya Ka Itihas Part 1 By Shiv Singh Chauhan*.
2. ↑  Sushant Singh Gautam Pahadpur. *Argal Rajya Ka Itihas Part 1 By Shiv Singh Chauhan*.
पॉलीहाउस या ग्रीनहाउस-चारों तरफ से घिरा हुआ वह स्थान है जहां पर किसी भी समय पर किसी भी फसल को उचित जलवायु तथा पोषक तत्व प्रदान करके अधिक से अधिक उत्पादन प्राप्त किया जाता है बाजार में उस फसल का मूल्य कम रखने के लिए।। Prashant Singh. MAXXIVENT.jpg|अंगूठाकार|श्री हरि पॉलीहाउस पेटेंटेड संरचना]]
**पॉलीघर** या **पॉलीहाउस** (Polyhouse) पॉलीथीन से बना एक रक्षात्मक छायाप्रद घर है जिसका उपयोग उच्च मूल्य वाले कृषि उत्पादों को उत्पन्न करने के लिये किया जाता है। यह अर्धवृत्ताकार, वर्गाकार या लम्बे आकार का हो सकता है। इसमें लगे उपकरणों की सहायता से इसके अन्दर का ताप, आर्द्रता, प्रकाश आदि को नियन्त्रित किया जाता है।

पॉलीहाउस की खेती, गांव धार, जिला सोलन, हिमाचल प्रदेश।
पॉली हाउस तकनीक का उपयोग संरक्षित खेती के तहत किया जा रहा है। इस तकनीक से जलवायु को नियंत्रित कर दूसरे मौसम में भी खेती की जा सकती है। ड्रिप पद्धति से सिंचाई कर तापमान व आद्र्रता को नियंत्रित किया जाता है। इससे कृत्रिम खेती की जा सकती है, इस तरह जब चाहें तब मनपसंद फसल पैदा कर सकते हैं।
पॉली हाउस में विभिन्न प्रकार की खेती की जाती है जिससे कि कम समय तथा कम स्थान में अधिक से अधिक उत्पादन होता है.
पॉली हाउस एक सिंगल तथा मल्टी स्पेम ढाचा होता है. पॉलीहाउस या ग्रीनहाउस- वह स्थान है जहां पर किसी भी समय किसी भी फसल को उचित जलवायु तथा पोषक तत्व प्रदान करके अधिक से अधिक उत्पादन प्राप्त किया जाता है बाजार में उस फसल का मूल काम रखने के लिए।। Prashant Singh

इन्हें भी देखें
---------------

* हरितगृह (Green House)
* खेती (Farming)
* द्रप्स सिंचाई (Drip irrigation)

बाहरी कड़ियाँ
-------------

* हर मौसम में खाइए गाजर, मूली और गोवी
* पोली हाउस की विस्तृत जानकारी
* पोली हाउस से जुड़ी कुछ खास खबरें
*
फेल्सपार क्रिस्टल (18×21×8.5 cm)
फेल्सपार के ठोस विलयन का निर्माण करने वाले विभिन्न खनिजों का संघटनात्मक फेज-आरेख
२००५ में फेल्सपार का वैश्विक उत्पादन
**स्फतीय** या **फेल्सपार** (feldspar) शैलनिर्माणकारी खनिजों का सबसे महत्वपूर्ण वर्ग है। संघटन की दृष्टि से ये खनिज पोटैशियम, सोडियम, कैल्सियम, तथा बेरियम के ऐलुमिनोसिलिकेट (Al Si3O8) हैं। धरती के गर्भ का लगभग ६०% भाग फेल्सपार से बना है। 

इस वर्ग के मुख्य खनिज निम्नलिखित हैं, जिनमें प्रथम के क्रिस्टल एकनताक्ष तथा शेष के त्रिनताक्ष होते हैं:

**नाम -- रासायनिक योग**
* ऑर्थोक्लेज़ -- (K Al Si3O8)

* माइक्रोक्लीन -- (K Al Si3O8)

* ऐल्बाइट -- (Na Al Si3O8)

* ऐनॉर्थाइट --- (Ca Al2 Si3O8)

ऐल्बाइट-ऐनॉर्थाइट संघटक एक खनिज-माला का निर्माण करते हैं, जिसे प्लैजिओक्लेस (plagioclase) माला कहते हैं। इस माला के खनिज हैं : ऑलिगोक्लेस (oligoclase), ऐडेज़िन (andesine) लैब्राडोराइट (labrodorite) तथा बाइटोनाइट (bytownite)। इन खनिजों में ऐल्बाइट और ऐनॉर्थाइट संघटकों की भिन्न भिन्न मात्राएँ रहती हैं, उदाहरणार्थ लेब्रैडोराइट खनिज में ऐल्बाइट संघटक की प्रतिशत मात्रा 30 से 50 तथा ऐनॉर्थाइट संघटक की प्रतिशत मात्रा तदनुसार 70 से 50 तक हो सकती है।

फेल्सपार खनिज भिन्न भिन्न रंगों में मिलते हैं। ऑर्थोक्लेज़ साधारणतः सफेद या गुलाबी होता है, माइक्रोक्लीन सफेद या हरा तथा प्लैजिओक्लेस सफेद या भूरे रंग के होते हैं तथा इनपर धारियाँ पड़ी रहती हैं। इनकी चमक काचोपम या मोतीसम होती है तथा इनमें दो दिशाओं में विदलन सतह विद्यमान रहती है। इनकी कठोरता 6 से 6.5 तथा आपेक्षिक घनत्व 2.6 से 2.8 तक है।

फेल्सपार वर्ग के भिन्न भिन्न खनिजों की उपस्थिति पर ही शैलों का विभाजन किया जाता है। क्वार्ट्ज़ ऑर्थोक्लेज़, ऐल्बाइटयुक्त शैलें अम्लीय तथा ऐनॉर्थाइट युक्त शिलाएँ क्षारीय शैलें कहलाती हैं। ऑर्थोक्लेज, माइक्रोक्लीन और ऐल्बाइट के बहुत से आर्थिक उपयोग भी हैं। इनके संपूर्ण उत्पादन की दो तिहाई मात्रा काच तथा चीनी मिट्टी के उद्योगों में काम आती है। उच्च श्रेणी का पोटाश फेल्सपार विद्युत-अवरोधी पदार्थ तथा बनावटी दाँत बनाने के काम आता है।

यद्यपि फेल्सपार सभी शैलों के विद्यमान रहते हैं, तथापि इनके आर्थिक महत्व के निक्षेप पैगमैटाइट शैलों तथा धारियों में मिलते हैं।

भारत में फेस्पार
----------------

भारत में फेल्स्पार के कुल संसाधनों का अनुमान लगभग 132 मिलियन टन है। इसका 66% अकेले राजस्थान में तथा 16% आंध्र प्रदेश में है। राजस्थान के अजमेर, अलवर, जयपुर, पाली और सीकर जिलों में जमा हैं।

सन्दर्भ
-------

1. ↑  Feldspar. What is Feldspar? Industrial Minerals Association. Retrieved on July 18, 2007
Indian life insurance companyसाँचा:SHORTDESC:Indian life insurance company

**मैक्स जीवन बीमा कंपनी लिमिटेड** (पहले मैक्स न्यूयॉर्क लाइफ इंश्योरेंस कंपनी लिमिटेड के नाम से जाना जाता था) एक भारतीय जीवन बीमा कंपनी है जिसका मुख्यालय नई दिल्ली में कनाट प्लेस पर है। यह भारत में सबसे बड़ी निजी क्षेत्र की गैर-बैंक जीवन बीमा कंपनी है। यह मैक्स फाइनेंशियल सर्विसेज (मैक्स समूह) और एक्सिस बैंक के बीच 80:20 का संयुक्त उद्यम है। कंपनी सार्वजनिक रूप से सूचीबद्ध मैक्स फाइनेंशियल सर्विसेज की सहायक कंपनी है। 2000 में इसकी स्थापना भारत में बीमा क्षेत्र के उदारीकरण के बाद की गई थी। इसका संचालन 2001 में शुरू हुआ था। मैक्स जीवन बीमा मैक्स ग्रुप का एक हिस्सा है।

इतिहास
------

मैक्स जीवन बीमा की शुरुआत *मैक्स फाइनेंशियल सर्विसेज और मित्सुई सुमितोमो इंश्योरेंस ग्रुप* के बीच एक संयुक्त उद्यम के रूप में हुई थी। कंपनी के भूतपूर्व मालिक के पास 68% का स्वामित्व था जबकि बाद वाले के पास 26% का स्वामित्व था। 
मित्सुई सुमितोमो के साथ संयुक्त उद्यम साझेदारी करने के बाद, 2012 में मैक्स लाइफ ने अपना नाम बदलकर मैक्स न्यूयॉर्क लाइफ कर लिया। फरवरी 2016 में एक्सिस बैंक की मैक्स लाइफ में 6% की हिस्सेदारी थी।

उत्पाद और सेवाएँ
----------------

मैक्स लाइफ ऑनलाइन और ऑफलाइन दोनों तरह से बीमा बेचता है। इसके वितरण चैनलों में बैंक,व्यक्तिगत एजेंट, दलाल और कॉर्पोरेट एजेंट शामिल हैं। यह लिंक्ड, हिस्सेदार और गैर-हिस्सेदार उत्पाद प्रदान करता है।

सन्दर्भ
-------

1. ↑  "HDFC Life-Max Life deal: Positive but for the non-compete fee". *Mint*. 10 अगस्त 2016.
2. ↑  "Overview of Max Life" (PDF). *Max Financial Services*. मूल (PDF) से 20 जनवरी 2023 को पुरालेखित. अभिगमन तिथि 20 जनवरी 2023.
3. ↑  "Mitsui buys Max Life stake @Rs 2,731 cr - Indian Express". *archive.indianexpress.com* (अंग्रेज़ी में). अभिगमन तिथि 29 मार्च 2017.
4. ↑  Reporter, B. S. (29 फ़रवरी 2016). "Axis Bank hikes stake in Max Life to 5.99%". *बिजनेस स्टैंडर्ड इंडिया*. अभिगमन तिथि 29 मार्च 2017.
**दीना शिहाबी** (अरबी: دينا الشهابي) फिलिस्तीनी मूल के एक सऊदी अरब की अभिनेत्री, संयुक्त राज्य में काम कर रही है। वो 2011 से लेकर 2016 तक कुछ शॉर्ट और ड्रामा फिल्मों में नजर आ चुकी हैं।

दीना शिहाबी का जन्म रियाद, सऊदी अरब में हुआ था, और सऊदी अरब में उठाया गया था, बेयरूत और दुबई। उन्होंने 6 साल की उम्र में नृत्य कक्षाएं शुरू की थी, और 13 साल की उम्र में उन्होंने दुबई कम्युनिटी थिएटर और आर्ट्स सेंटर चालिव स्टूडियो में एक प्रसिद्ध डांस टीचर शर्मिला कामटे से नृत्य सबक लेना शुरू किया, जिसे यूनाईटेड की "डांसिंग रानी" कहा जाता है। अरब अमीरात। वह अपनी आधुनिक पेशेवर नृत्य टीम का सदस्य बन गई। 

दुबई में उन्होंने अल मावकेब स्कूल, अमीरात इंटरनेशनल स्कूल और दुबई अमेरिकन अकादमी में भाग लिया। शिहाबी ने कई स्कूल नाटकों में प्रदर्शन किया, और एक अभिनय कैरियर का पीछा करने के लिए उनके शिक्षक, नैन्सी मॉक, द्वारा प्रोत्साहित किया गया। 

18 साल की उम्र में, अपने पिता की अनुमति के साथ, दीना न्यूयॉर्क शहर में चली गई और अभिनय में कैरियर का पीछा करना शुरू कर दिया; यह 2010 में उसके लिए एक पूर्णकालिक पेशा बन गया। 2011 में, वह कला के लिए NYU Tisch स्कूल में Juilliard और स्नातक अभिनय कार्यक्रम दोनों में स्वीकार किया गया था। हालांकि, दीना ने 4 साल की बैचलर की डिग्री (वह अमेरिकी अकादमी ऑफ ड्रामाटिक आर्ट्स, 2008 से 2010 तक अभिनय कंजर्वेटरी) में भाग नहीं ली थी, लेकिन एनयूयू ने बैचलर की डिग्री की आवश्यकता को माफ़ किया और 2014 में उन्होंने एमएफए से स्नातक किया। वह जूलीअर्ड और एनवाईयू स्नातक अभिनय कार्यक्रमों दोनों के लिए स्वीकार करने वाली पहली मध्य पूर्व की महिला है।

शिहाबी की मूल अरबी बोली लैवेंटिन अरबी का एक रूप है।

फ़िल्मोग्राफ़ी
--------------

Dina in New York
* 2011: डेविड - ऐश
* 2013: बेन
* 2014: अमीरा एंड सैम - अमीरा जाफरी (शिहाबी की पहली प्रमुख भूमिका)
* 2015: सिगरेट सूप
* 2016: क्यूल-डी-सैक (लघु फिल्म)
* 2017: चेरी पॉप
* 2018: जैक रायन

इन्हें भी देखें
---------------

* गैल गैडट
* एल्नाज नोरौजी
* डकोटा जॉनसन
* जेनिफ़र लॉरेंस
* बेला हदीद
* बार रेफेली
* सलमा हायेक
* नरमिन मोहसिन
* नादिन अल बुदेर
* रीम अब्दुल्लाह

सन्दर्भ
-------

1. ↑  "जहां मिनी स्कर्ट भी पहनना है अपराध, ये हैं उस सऊदी की एक्ट्रेस-मॉडल".
2. ↑  "SAUDI ACTRESS DINA SHIHABI SET TO STAR IN AMAZON DRAMA SERIES". मूल से 25 दिसंबर 2017 को पुरालेखित. अभिगमन तिथि 25 दिसंबर 2017.
3. ↑  "Saudi actress paves way for women artists". मूल से 22 अक्तूबर 2017 को पुरालेखित. अभिगमन तिथि 25 दिसंबर 2017.
4. ↑  "MIDDLE EAST-BORN ACTRESS DINA SHIHABI ON PROVING HER MOTHER RIGHT: "ACTING HAS TAKEN UP MY LIFE"". मूल से 26 दिसंबर 2017 को पुरालेखित. अभिगमन तिथि 25 दिसंबर 2017.

बाहरी कड़ियाँ
-------------

* इंटरनेट मूवी डेटाबेस पर दीना शिहाबी
* अमीरा एंड सैम आधिकारिक ट्रेलर # 1 (2014) - पॉल वेस्ले रोमांस फिल्म
* अमीरा एंड सैम 2014 Full Movie Watch Online
* Class 69 Shyma
नेपाल में रेलवे की शुरुवात सन 1927 में रक्सौल (भारत) से अमलेखगंज (नेपाल में 46 किमी) के बीच एक 48 किमी लम्बी रेललाइन के साथ हुई थी। इस लाइन का आमान 2’6" (762 मिमी) रखा गया था। इस लाइन को 1965 में बंद कर दिया गया था। 2005 में इस लाइन के कुछ हिस्से को आमान परिवर्तन के बाद रक्सौल से सिर्सिया अन्तर्देशीय कंटेनर डिपो, बीरगंज के बीच एक 6 किमी दूरी की बड़ी लाइन (5’6", 1675 मिमी) के रूप में शुरु किया और अब इसका प्रयोग विशेष रूप से भारतीय रेल द्वारा संचालित माल गाड़ियों द्वारा प्रयोग किया जाता है।

नेपाल रेलवे के एसी कम्पार्टमेंट का टिकट, जनकपुरधाम (नेपाल) से जयनगर (भारत)
1937 में इस मूल लाइन के साथ एक 2’6" (762 मिमी) की अन्य लाइन को जोड़ा गया जिसकी लम्बाई, 53 किमी (नेपाल में 50 किमी) थी। यह लाइन बीज़लपुरा से जनकपुर होकर जयनगर (भारत) जाती थी जहां यह भारतीय रेल की मुख्य लाइन से जुड़ती थी। 2001 में बीज़लपुरा से जनकपुर के मध्य के खंड को रास्ते के एक पुल गिरने के कारण बंद कर दिया गया हालांकि जनकपुर से जयनगर के बीच की 29 किमी लम्बी लाइन 2014 तक रुक रुक कर चलती रही, जब इसे बड़ी लाइन में परिवर्तित करने के लिए बंद कर दिया गया। इस लाइन को भारतीय रेल की एक शाखा के रूप में 2017 में फिर से खोलने की योजना है।

2010 के आसपास, नेपाल में नई रेल परियोजनाओं से संबंधित कई प्रस्ताव चर्चा में आये। इन प्रस्तावों में सबसे प्रमुख 945 किमी दूरी की एक विद्युतीकृत लाइन है जो पूर्व में काँकरविट्टा से लेकर पश्चिम में भीम दत्ता से भारतीय सीमा पर स्थित गड्डाचौकी तक जायेगी। इस परियोजना के प्रथम चरण के अंतर्गत सिमारा के पास पहले 5 किमी खंड का निर्माण कार्य 2014 में शुरू हो चुका है। कुछ छोटी परियोजनायें जिनकी कुल लम्बाई 180 किमी है और यह मुख्यत: नेपाल को अनेक स्थानों पर भारत से जोड़ेंगी भी प्रस्तावित की गयी हैं। राजधानी काठमांडू में एक मेट्रो प्रणाली के लिए भी 2012 में एक व्यवहार्यता अध्ययन शुरू किया गया है।

सन्दर्भ
-------

बाहरी कड़ियाँ
-------------

इन्हें भी देखें
---------------
हिंदी विकिमीडियाई सदस्य समूह लोगो
 **हिन्दी विकिमीडियाई सदस्य समूह**  विकिपीडिया के हिंदी भाषा के विभिन्न प्रकल्पों को संचालित करने तथा सुव्यवस्थित रखने वाले सदस्यों का समूह है जिसे विकिमीडिया की मान्यता प्रदाता समीति द्वारा २७ जून २०१७ को मान्यता मिली थी। इसका उद्देस्य विकिपीडिया की सक्रीय परियोजनाओं तथा इसके विभिन्न संगठनों जैसे फाउंडेशन, चैप्टर आदि से संपर्क, समन्वय तथा सहयोग करना है। यह सदस्य समूह विकिमीडिया आन्दोलन में शामिल सदस्यों को विभिन्न ऑन लाइन तथा ऑफ लाइन गतिविधियों तथा आयोजनों के माध्यम से प्रशिक्षण, सहायता, संगठन आदि उपलब्ध कराता है। यह विकिपीडिया से संबंधित संगठनों तथा अन्य बाहरी संस्थाओं, संगठनों, कंपनियों आदि से संपर्क और समन्वय द्वारा विकिपीडिया आंदोलन को गति प्रदान करता है। यह समूह
एक मुक्त लाइसेंस या सार्वजनिक डोमेन के तहत शैक्षिक सामग्री एकत्रित करने और विकसित करने के उद्देश्य से लोगों को जोड़ने तथा सशक्त बनाने के लिए वैश्विक स्तर पर प्रभावी ढंग से प्रयास करता है। किंतु यह समूह
विकिमीडिया की किसी भी परियोजनाओं जैसे विकिपीडिया,विकिविश्वविद्यालय, विकिसूक्ति,विकिसमाचार, कॉमन्स आदि पर डाली गई अथवा उपलब्ध सामग्री (जैसे लेख/अथवा इससे जुड़े तथ्य, चित्र तथा अन्य) के लिए **ज़िम्मेदार नहीं है**। इस समूह का स्वतंत्र विकि प्रकल्प भी है। यह प्रकल्प इस समूह की गतिविधियों की जानकारी का मुख्य स्रोत है। इसके अतिरिक्त इसका मेटा पृष्ठ भी है जहाँ इस सदस्य समूह की जानकारी अंग्रेजी में उपलब्ध है।

पर स्थित हिंदी विकि सदस्यों का समूह है जिसे २८ जून २०१७ को मान्यता समिति द्वारा स्वीकृती मिलि थी। वर्तमान समय में इसमें तीन निवर्तमान संपर्क- सूत्र सदस्य, तीन भूतपूर्व संपर्क-सूत्र सदस्य तथा ४६ हस्ताक्षरित सदस्य हैं।

इतिहास
------

इस समूह के मेटा पर मान्यता दिए जाने के आवेदन प्रस्ताव को २८ जून २०१७ को मेटा की मान्यता समिति द्वारा स्वीकार किया गया था।

संदर्भ
------

1. ↑   Committee/Resolutions/Recognition Hindi Wikimedians User Group - Meta

संदर्भ
------
अमेरीगो वेस्पुच्ची
**अमेरीगो वेस्पुच्ची** (इतालवी: *Amerigo Vespucci*, १४५४ - १५१२ ई.) फ्लोरेंस गणराज्य के एक इतालीय व्यापारी, खोजकर्ता और नाविक थे, जिनके नाम से "अमेरिका" शब्द निकला है।

परिचय
-----

अमेरीगो वेस्पूचि का जन्म फ्लारेंस में हुआ था। इन्होंने ज्योतिष शास्त्र का अच्छा ज्ञान प्राप्त कर लिया था। अपने जमाने में ये अक्षांश देशांतर की गणना में सबसे कुशल व्यक्ति थे। फ्लारेंस में मेडिसी (Mecdici) के व्यापारिक कार्यालय में लिपिक का कार्य करने के काल में इनकी अभिरुचि भूगोल के अध्ययन तथा ग्लोब, रेखाचित्र एवं मानचित्रों के संग्रह में लगी और क्रमश: ये कुशल मानचित्रकार भी बन गए। १४८९ ई. तथा १४९१ ई. के बीच ये मेडिसी के प्रतिनिधि स्वरूप किसी महत्वपूर्ण कार्यवश बारसेलोना भेजे गए। १४९३ ई. में इनका संबंध जानतो वेरार्डी (Giannetto Berardi) के सेविल स्थित व्यापारगृह से हो गया। वेरार्डी स्पेन के राजा के अधीन था। सेविल स्थित व्यापारगृह ऐटलान्टिक महासागर के आरपार अभियान करनेवाले पोतों के निर्मण का ठेका लेता था। जानोतो की मृत्यु के पश्चात् उसके काम को वेस्पूचि ने सँभाला और इस प्रकार संभवत: कोलम्वस की दूसरी समुद्री यात्रा के लिए पोतनिर्माण में सेस्पूचि ने हाथ बटाया।

वेस्पूचि, की समुद्रयात्राएँ १४९७-१५०५ ई. की अवधि में हुईं। मई, १४९९ ई. तथा जून, १५०० ई. के बीच स्पेन के अभियान में विस्पूचि ने नाविक की हेसियत से भाग लिया। इस यात्रा में एमाज़ान का मुहाना, ओरिनीको का मुहाना आदि का पता लगा। वेस्पूचि ने समझा कि वे सुदूर पूर्व एशिया प्रायद्वीप का चक्कर लगा रहे हैं तथा इसके आगे एशिया के समुद्र मिलेंगे। १३ मई, १५०१ ई. को सिलोन (श्रीलंका) तथा हिंदमहासागर में पहुँचने के विचार से पुर्तगाल सरकार के तत्वावधान में इनका दूसरा अभियान हुआ। इसमें ये ब्राजील तट से होकर पैटागोनिय तट के आगे सान सूलिना (San Sulina) की खाड़ी के आसपास तक गए।

भौगोलिक अन्वेषणों के इतिहास में इस यात्रा का बड़ा महत्त्व है। इसके बाद वेस्पूचि तथा अन्य विद्वानों को इस बात का विश्वास हो गया कि उपर्युक्त भाग एशिया के नहीं वरन् नई दुनिया के हिस्से थे। १५०८ ई. में वेस्पूचि स्पेन के प्रमुख नाविक नियुक्त हुए। साथ ही साथ नए खोजे गए देशों एवं उन तक पहुँचने के रास्तों के नक्शे बनाने एवं विभिन्न पोत कप्तानों द्वारा प्रेषित आँकड़ों की तुलना एवं व्याख्या करने का काम भी इन्होंने सँभाला। यह कार्य ये अपने मृत्यु काल तक करते रहे। 


1. ↑  "Amerigo Vespucci | Biography, Accomplishments, & Facts | Britannica". *www.britannica.com* (अंग्रेज़ी में). अभिगमन तिथि 2023-01-26.
1857 के क्रांतिकारी वीरा पासी का जन्म भीरा गोविंदपुर तहसील डलमऊ जिला रायबरेली में हुआ था अमर शहीद **वीरा पासी** एक और सेनापति थे, जिन्हें कथा में एक बहादुर योद्धा के रूप में याद किया जाता है। वह उत्तर प्रदेश के रायबरेली में मुरार मऊ के राजा बेनी माधव सिंह के सेनापति थे। राजा बेनी माधव सिंह को विद्रोह में भाग लेने के लिए गिरफ्तार किया गया था। एक रात, सी वीरा पासी ने जेल में प्रवेश किया और राजा को भागने में मदद की। और अपने साथ राजा बेनी माधव को लेकर आए बीच में बड़ेला तालाब होने के कारण यह गांव के ही होने के कारण तालाब से परिचित थे तो अपने घोड़े से पार करके चले आए यह देखकर अंग्रेज वापस लौट गए यह ब्रिटिश प्रशासन का एक बड़ा अपमान था। और वीरा का सामना करने कि ब्रिटिश सरकार में इतनी ताकत नहीं थी और वीरा पासी के नाम से भारत से इंग्लैंड तक के अंग्रेज डरते थे । उन्होंने वीरा पासी को मृत या जिंदा पकड़ने का फैसला किया, और वीरा पासी पर 50,000 रुपये का इनाम रखा। हालांकि, वे उसे पकड़ने में असमर्थ थे। अंग्रेजों ने किसी पर ₹5 का भी नाम नहीं रखा था लेकिन वीरा पासी पर ₹50000 का इनाम रखा था क्योंकि वीरा पासी का सामना करने की ताकत अंग्रेजों में नहीं थी

1. ↑  Narayan, Badri (2006-11-14). *Women Heroes and Dalit Assertion in North India: Culture, Identity and Politics* (अंग्रेज़ी में). SAGE Publications. पपृ॰ page no 99. आई॰ऍस॰बी॰ऍन॰ 978-0-7619-3537-7.सीएस1 रखरखाव: फालतू पाठ (link)
**ताहानी आमेर:** मिस्र के एयरोस्पेस इंजीनियर हैं जो नासा मुख्यालय के विज्ञान मिशन निदेशालय के पृथ्वी विज्ञान प्रभाग की कार्यकारी हैं। उन्हें यूएस काउंसिल ऑफ मुस्लिम ऑर्गेनाइजेशन की ओर से विज्ञान के लिए 2022 के पुरस्कार से सम्मानित किया गया था।

अनुसंधान और कैरियर
------------------

आमेर नासा में लौट आई, जहां उसने पवन सुरंगों में फ्यूजलेज ड्रैग को मापने के लिए उपकरणों का विकास किया।  अंततः उन्हें विज्ञान मिशन निदेशालय में एक कार्यकारी नियुक्त किया गया जहां उन्होंने सतही जल और महासागर स्थलाकृति, CLARREO और जियोकार्ब ( जियोस्टेशनरी कार्बन साइकिल ऑब्जर्वेटरी ) सहित कई मिशनों का निरीक्षण किया।

आमेर को नासा के बारे में जन जागरूकता में सुधार लाने और ऐतिहासिक रूप से हाशिए पर रहने वाले समूहों के लोगों को विज्ञान में भाग लेने के लिए प्रोत्साहित करने की उनकी प्रतिबद्धता के लिए 2014 नासा लोक सेवा पुरस्कार से सम्मानित किया गया था।  2022 में, उन्हें विज्ञान में उनके योगदान के लिए यूएस काउंसिल ऑफ मुस्लिम ऑर्गनाइजेशन द्वारा सम्मानित किया गया था।

व्यक्तिगत जीवन
--------------

आमेर एक मुस्लिम हैं, और उन्होंने इंजीनियरिंग में महिलाओं के प्रतिनिधित्व में सुधार के लिए अभियान चलाया है।

संदर्भ
------

1. ↑  Broud, Tasnim (26 March 2022). "Muslim Women of NASA: Tahani Amer on Taking the Lead". *Muslim Girl* (अंग्रेज़ी में). अभिगमन तिथि 2022-10-10.
2. 1 2  Keeter, Bill (31 March 2015). "OoE Team Members Won Awards at 2014 HQ Honors Ceremony". *NASA*. मूल से 4 जून 2023 को पुरालेखित. अभिगमन तिथि 2022-10-10.
3. ↑  "US Muslim group presents award to Turkish first lady for her humanitarian efforts". *www.aa.com.tr*. अभिगमन तिथि 2022-10-10.
4. ↑  "Women@NASA » Tahani Amer" (अंग्रेज़ी में). मूल से 27 सितंबर 2016 को पुरालेखित. अभिगमन तिथि 2022-10-10.
5. ↑  Gillard, Eric (7 April 2017). "NASA Langley's Modern Figures Reflect on 'Hidden Figures'". *NASA*. अभिगमन तिथि 2022-10-10.
Indian film directorसाँचा:SHORTDESC:Indian film director

***अर्जुन प्रभाकरन*** (Arjun Prabhakaran) एक भारतीय फिल्म निर्देशक और पटकथा लेखक हैं जो मलयालम फिल्म उद्योग में काम करते हैं। उन्होंने गोकुल रामकृष्णन के साथ निर्देशित 32वां अध्याय 23वां वाक्य (2015) से अपने निर्देशन की शुरुआत की। उनकी दूसरी फिल्म शिबू (2019) थी। उनकी तीसरी फिल्म बन्नेरघट्टा (2021) को व्यापक आलोचनात्मक ध्यान मिला। और केरल के 26वें अंतर्राष्ट्रीय फिल्म महोत्सव (आईएफएफके) में मलयालम आज आधिकारिक चयन के रूप में प्रवेश प्राप्त किया।

फ़िल्मी करियर
-------------

उनकी पहली फिल्म 2015 में रिलीज़ हुई 32वां अध्याय 23वां वाक्य थी गोविंद पद्मसूर्या, लाल और मिया अभिनीत। उनकी दूसरी निर्देशित फ़िल्म, शिबू, 2019 में रिलीज़ हुई थी इसमें कार्तिक रामकृष्णन, सलीम कुमार और अंजू कुरियन ने अभिनय किया था। 2021 में बन्नेरघट्टा को अमेज़ॅन प्राइम वीडियो के माध्यम से रिलीज़ किया गया था जिसे 26वें आईएफएफके में आधिकारिक चयन के रूप में भी चुना गया था। उनकी अगली नाटकीय रिलीज़ 2023 की फ़िल्म थारम तीर्थ कुदरम थी। कार्तिक रामकृष्णन और नैनिता मारिया अभिनीत और गोकुल रामकृष्णन द्वारा निर्देशित।

फिल्मोग्राफी
------------

| साल | चलचित्र | लेखक | निर्देशक | ब्यौरा | हवाला |
| --- | --- | --- | --- | --- | --- |
| 2015 | *32वां अध्याय 23वां वाक्य* | हाँ | हाँ | Debut Movie |  |
| 2019 | *शिबू* | हाँ | हाँ |  |  |
| 2021 | *बन्नेरघट्टा*  | हाँ | नहीं | OTT release on अमेज़न प्राइम वीडियो |  |
| 2023 | *थाराम तीर्थ कूडरम* | हाँ | नहीं |  |  |
|

सन्दर्भ
-------

1. ↑  "32aam Adhyayam 23aam Vakyam". *The Times of India*. 2015-06-16. आइ॰एस॰एस॰एन॰ 0971-8257. अभिगमन तिथि 2023-09-22.
2. ↑  honey. "സിനിമ പിടിക്കാൻ 'ഷിബു'; ട്രെയിലര്‍". *Asianet News Network Pvt Ltd* (मलयालम में). अभिगमन तिथि 2023-09-22.
3. ↑  "Bannerghatta Review : A night gone awry". *The Times of India*. आइ॰एस॰एस॰एन॰ 0971-8257. अभिगमन तिथि 2023-09-22.
4. ↑  "'Thaaram Theertha Koodaram' trailer promises a suspense entertainer". *The Times of India*. 2023-04-02. आइ॰एस॰एस॰एन॰ 0971-8257. अभिगमन तिथि 2023-09-22.

बाहरी लिंक
----------

* इंटरनेट मूवी डेटाबेस पर अर्जुन प्रभाकरन
* इंस्टाग्राम पर अर्जुन प्रभाकरन
**अनुप्रयोग सॉफ़्ट्वैर**, या **ऐप** (app), किसी विशिष्ट कार्य के लिए प्रयुक्त कम्प्यूटर सॉफ्टवेयर कहलाता है। यह सिस्टम सॉफ़्ट्वैर से भिन्न है। जो सिस्टम सॉफ्टवेयर अन्य सॉफ़्ट्वैर पर विकसित तथा रन किए जाते हैं, अनुप्रयोग सॉफ़्ट्वैर कहलाते हैं। ये वे सॉफ़्ट्वैर होते हैं, जिनसे प्रयोक्ता कम्प्यूटर का प्रयोग वांछित उद्देश्य हेतु करते हैं। कोई भी अनुप्रयोग सॉफ़्ट्वैर सीधे हार्ड्वैर से सम्पर्क नहीं करता है। ये केवल उस प्रचालन तन्त्र को सम्पर्क करते हैं, जिसके आधार पर इनका निर्माण होता है। वर्तमान में प्रचलित कुछ प्रमुख अनुप्रयोग सॉफ़्ट्वैर नीचे तालिका में दिए है।

| अनुप्रयोग | उदाहरण |
| --- | --- |
| शब्द संस्करण |  माईक्रोसोफ्ट वर्ड, |
| लेखांकन |  टेली (Tally), बिजी (Busy) |
| प्रकाशन | पेजमेकर (Pagemaker) |
| स्प्रेडशीट | माईक्रोसोफ्ट एक्सेल (Excel), लोटस (Lotus), Kingston Excel. |
| डेटा प्रोसेसिंग | डीबेस (DBase), माईक्रोसोफ्ट एक्सेस (Access), V. Foxpro. |

इन्हें भी देखें
---------------

* सॉफ्टवेयर
* कम्प्यूटर प्रोग्रामिंग

सन्दर्भ
-------

1. ↑  "ऍप्लिकेशन सॉफ्टवेयर किसे कहते हैं". अभिगमन तिथि 17 फ़रवरी 2018 /12/22/application-software-kise-kahte-hai/. `|access-date=` में तिथि प्राचल का मान जाँचें (मदद)

### बाहरी कड़ियाँ

* 

* Application software से संबंधित विकिमीडिया कॉमन्स पर मीडिया
* Dilip thakare
* Pgrip
**माइक्रोसॉफ्ट पब्लिशर** माइक्रोसॉफ्ट से एक डेस्कटॉप पब्लिशिंग सॉफ्टवेयर है, जो माइक्रोसॉफ्ट ऑफिस सुइट का हिस्सा है। यह माइक्रोसॉफ्ट वर्ड से कुछ मायनों में भिन्न है, क्योंकि इसमें टेक्स्ट संरचना और प्रूफिंग के बजाय पृष्ठ लेआउट और डिज़ाइन पर ज्यादा ज़ोर दिया गया है। यह .pub फाइल प्रारूप का प्रयोग करता है।

अवलोकन
------

पब्लिशर को माइक्रोसॉफ्ट ऑफिस के उच्च-अंत संस्करणों में शामिल किया गया है, जो छोटे व्यवसाय के बाजार पर ध्यान केंद्रित करने के साथ "हैवीवेट" के लिए एक आसान-उपयोग और कम खर्चीले विकल्प के रूप में माइक्रोसॉफ्ट के जोर को दर्शाता है, जहां विपणन सामग्री फर्मों को समर्पित नहीं है और अन्य दस्तावेज़ बनाने के लिए डिज़ाइन पेशेवर उपलब्ध हैं। हालाँकि, इसमें डेस्कटॉप पब्लिशिंग मार्केट का अपेक्षाकृत छोटा हिस्सा है, जिसमें एडोबी इनडिज़ाइन और पूर्व में क्वार्कएक्सप्रेस का वर्चस्व है।

जबकि अधिकांश माइक्रोसॉफ्ट ऑफिस ऐप्स ने अपने उपयोगकर्ता इंटरफ़ेस के लिए माइक्रोसॉफ्ट ऑफिस २००७ से ही रिबन अपनाना शुरू कर दिया था, पब्लिशर ने अपने टूलबार को बनाए रखा और माइक्रोसॉफ्ट ऑफिस २०१० तक रिबन नहीं अपनाया।

अनुकूलता
--------

लिब्रऑफिस ने फरवरी २०१३ से पब्लिशर के फ़ाइल प्रारूप (.pub) को चलाया है। कोरल ड्रा एक्स४ में रीड-ओनली सपोर्ट है। एडोब पेजमेकर एक अन्य .pub एक्सटेंशन में फाइलों को सहेजता है, लेकिन दोनों फ़ाइल प्रारूप असंगत और असंबंधित हैं। पब्लिशर एन्हांस्ड मेटाफ़ाइल (EMF) प्रारूप सहित कई अन्य फ़ाइल स्वरूपों को चलाता है, जो विंडोज प्लेटफ़ॉर्म पर प्रयोग होते है। पब्लिशर के परीक्षण संस्करण का उपयोग परीक्षण अवधि से परे केवल .pub फ़ाइलों को देखने के लिए ही किया जा सकता है।

सन्दर्भ
-------

1. 1 2  "Desktop Publishing Software 2007 Style". Computor edge. 2007-07-27. मूल से 2011-09-02 को पुरालेखित. अभिगमन तिथि 2012-02-13.
2. ↑  "Office Publisher 07". *PC World Australia*. IDG. मूल से 28 जुलाई 2012 को पुरालेखित. अभिगमन तिथि 2012-02-13..
3. ↑  "User interface differences in Office 2010 vs earlier versions". *TechNet*. Microsoft. मूल से April 12, 2016 को पुरालेखित. अभिगमन तिथि April 22, 2016.
4. ↑  "Archived copy". मूल से 18 मई 2017 को पुरालेखित. अभिगमन तिथि 2017-04-09.सीएस1 रखरखाव: Archived copy as title (link)
5. ↑  "Where is the Publisher viewer?". Microsoft. मूल से March 16, 2010 को पुरालेखित. अभिगमन तिथि November 7, 2010.

बाहरी कड़ियाँ
-------------

* आधिकारिक जालस्थल इसे विकिडाटा पर सम्पादित करें
* Microsoft Publisher blog (last updated December 2009) on MSDN Blogs
**सुरु नदी** (उर्दू: سرو دریا), सिंधु नदी की एक सहायक नदी है जो भारत के लद्दाख क्षेत्र के कारगिल जिले में बहती है।

भूगोल
-----

सुरु नदी लगभग 185 किलोमीटर लम्बी नदी है, जो पैंजेला ग्लेशियर से निकलती है जो द्रांग द्रुंग हिमानी के पास पेन्सी ला पास में स्थित है। द्रांग द्रुंग हिमानी स्तोद नदी को जन्म देता है जो सुरू से विपरीत दिशा में बहती है। सुरू नदी का स्रोत कारगिल शहर के 142 किलोमीटर (88 मील) दक्षिण और ज़ंस्कार से 79 किलोमीटर (4 9 मील) उत्तर में स्थित है। जम्मू-कश्मीर की राजधानी श्रीनगर पश्चिम में 331 किलोमीटर (206 मील) है। सुरू नदी जांस्कर रेंज की पश्चिमी और उत्तरी सीमा बनाती है। नदी अपने स्रोत से कारगिल-ज़नस्कार रोड के साथ पश्चिम की तरफ बहती है और सुरू घाटी बनाती है, जिसका उत्तर नुन कुन पर्वत के द्रव्यमान द्वारा किया जाता है। यह सुरु घाटी में जांस्कर रेंज के नुन कुन पर्वत मासेफ को हटा देता है, और गुलमटैंगो के चरागाहों में एक सहायक "शाफाट नाला" से जुड़ जाता है। यह धारा शाफाट ग्लेशियर से निकलती है। सुरू नदी तब कारगिल शहर के गहरे, संकीर्ण घास के माध्यम से उत्तर की तरफ़ बहती है, जहाँ इसे बोटकुल नदी द्वारा खिलाया जाता है जो उसी नाम के ग्लेशियर से निकलता है। शिंगो नदी द्वारा खिलाया गया ड्रस नदी, कारगिल शहर के 7 किलोमीटर (4.3 मील) उत्तर में खारुल में सुरु नदी में शामिल हो जाती है। सुरु नदी तब पाकिस्तानी प्रशासित कश्मीर में 5 किलोमीटर (3.1 मील) आगे ड्रैस और सुरू नदियों के विलय के बिंदु से आगे 43 और भारत और पाकिस्तान के 44 पोस्ट के माध्यम से प्रवेश करती है और नूरला में सिंधु नदी के साथ विलीन हो जाती है।
नदी कारगिल ज़िले के अधिकार क्षेत्र में पूरी तरह से बहती है। यह टोंगुल, सुरू, ग्रांटंग, गोमा और खारुल के कस्बों के माध्यम से बहती है। कारगिल शहर सुरु नदी के तट पर स्थित सबसे बड़ा शहर है, जो लेह के बाद लद्दाख़ क्षेत्र का दूसरा सबसे बड़ा शहर भी है। कुशल सिल्क रोड की एक शाखा कारगिल और स्कार्डू को जोड़ने, सुरू नदी के साथ भाग गई। नियंत्रण रेखा के कारण सड़क अब बंद हो गई है।

संदर्भ
------

1. ↑  "Rivers of Ladakh". ladakh.com. मूल से 2 सितम्बर 2012 को पुरालेखित. अभिगमन तिथि 29 अगस्त 2012.
2. ↑  Prem Singh Jina (1996). *Ladakh: The Land and the People*. Indus Publishing, 1996. पृ॰ -16. आई॰ऍस॰बी॰ऍन॰ 9788173870576. अभिगमन तिथि 29 August 2012.सीएस1 रखरखाव: authors प्राचल का प्रयोग (link)
एक कच्चा रिब रोस्ट
 वाग्यू मवेशी मुख्य रूप से बीफ के लिए पाले जाने वाली नस्ल का एक उदाहरण हैं
**बीफ** मवेशियों के मांस का पाक नाम है।

प्रागैतिहासिक काल में मनुष्यों ने औरोक्स का शिकार किया और बाद में उन्हें पालतू बनाया। उस समय से मवेशियों की कई नस्लों को विशेष रूप से उनके मांस की गुणवत्ता या मात्रा के लिए पाला गया है। आज सूअर के मांस और कुक्कुट के बाद बीफ दुनिया में तीसरा सबसे अधिक खाया जाने वाला मांस है। 2018 तक संयुक्त राज्य अमेरिका, ब्राजील और चीन बीफ के सबसे बड़े उत्पादक थे। 2020 में 3760000 तन बीफ का अकेले भारत ने उत्पादन किया। भारत दुनिया का चौथा सबसे बड़ा निर्यातक है।

अवैध बूचड़खाने
--------------

भारत में सिर्फ 4,000 पंजीकृत बूचड़खाने हैं, और 25,000 से अधिक अपंजीकृत परिसर हैं जो अवैध रूप से संचालित होते हैं। 2019 में, सांसद मेनका गांधी ने एक अवैध भैंस बूचड़खाने का दौरा किया और लिखा: "मैंने प्रवेश किया, और हमने खुद को खून से लथपथ पाया, हजारों ताजी कटी हुई हड्डियाँ और मक्खियाँ। वह जगह नर्क के सबसे बुरे हिस्से की तरह थी जिसकी कोई कल्पना भी कर सकता है। फैक्ट्री कोई गुप्त ऑपरेशन नहीं था। यह एक बड़ी अच्छी तरह से निर्मित संरचना थी और अगर पुलिस भुगतान प्रणाली का हिस्सा नहीं होती तो इसे संचालित नहीं किया जा सकता था। स्थानीय पुलिस आयुक्त को इसका हिस्सा पाया गया।

संदर्भ
------

1. ↑  "बीफ हिंदी में" (अंग्रेज़ी में). 2022-04-02. अभिगमन तिथि 2022-04-22.[*मृत कड़ियाँ*]
2. ↑  "FoodSmart". *foodsmart.fssai.gov.in*. मूल से 20 जनवरी 2022 को पुरालेखित. अभिगमन तिथि 2022-04-22.
3. ↑  Desk, N. T. "Behind the meat processing factories scam | The Navhind Times" (अंग्रेज़ी में). अभिगमन तिथि 2022-04-22.
**फिरकल** एक प्राचीन युद्ध लोक-नृत्य कला है, जो मुख्य रूप से भूमिज जनजाति द्वारा किया जाता है। यह युद्ध कला विलुप्त होने के कगार पर है, जो वर्तमान में झारखंड, ओड़िशा और पश्चिम बंगाल के कुछ हिस्सों में पाया जा सकता है। फिरकल के मुख्य उपकरण तलवार, तीर, धनुष, ढाल और पारंपरिक वाद्य यंत्र हैं।

फिरकल युद्ध कला का प्रदर्शन
फिरकल केरल की कलरीपायट्टु और यहां तक ​​कि चीन और जापान में उत्पन्न हुई युद्ध कला रूपों से भी पुरानी है, वर्तमान में फिरकल अभी भी एक जीवित युद्ध कला आधारित नृत्य रूप है, जो मुख्य रूप से झारखंड के छोटानागपुर क्षेत्र की भूमिज जनजातियों द्वारा प्रदर्शित किया जाता है।

पहली नजर में, फिरकल अफ्रीकी जनजातियों द्वारा किए जाने वाले किसी अन्य योद्धा नृत्य की तरह प्रतीत होता है। नृत्य गायन मूल रूप से शिकार के दृश्यों और आत्मरक्षा के अधिनियमन थे, जो मुख्य रूप से भूमिज आदिवासियों के साहस पर केंद्रित था। हालांकि, समय के साथ भूमिज की विकसित होती जीवन शैली ने नृत्य शैली में संशोधन किया है। समय के साथ, नृत्य शैली साहस के कर्मकांड प्रदर्शन के बजाय धीरे धीरे मनोरंजक अभ्यास में बदल गए। फिरकल नृत्य भूमिज आदिवासी समुदाय की जीवन शैली को भी दर्शाता है। आधुनिक काल में इस फिरकल के कई रूप हैं, जिनमें बाग ताल, बिरसा मुंडा ताल, पहलबानी ताल आदि, जो भूमिज समुदाय द्वारा अनुभव किए गए साहसी संघर्ष को दर्शाता है।

फिरकल नृत्य
विशेषज्ञों के अनुसार फिरकाल, वास्तव में, *किरपान सुसुन* (किरपान का अर्थ है तलवार और सुसुन का अर्थ है नृत्य) का एक रूप है, जो छोटानागपुर की भूमिज जनजातियों के बीच एक पारंपरिक नृत्य है। नृत्य चित्रण ज्यादातर शिकार के दृश्यों और आत्मरक्षा के अधिनियमन हैं। जमशेदपुर स्थित एक निजी संस्थान, *कलामंदिर- द सेल्युलॉइड चैप्टर आर्ट फाउंडेशन* (TCCAF) के प्रयासों के लिए फिरकल को पुनर्जीवित किया है, संगठन फिरकल के पुनरुद्धार और प्रचार के लिए अथक प्रयास कर रहा है। आदि काल में फिरकल प्रायः सभी भूमिज गांवों में प्रदर्शित किया जाता था लेकिन आज यह झारखंड के पूर्वी सिंहभूम जिले के केवल एक गांव तक सीमित हो चुका है, यहां के करीब 25 भूमिज आदिवासी परिवारों का समूह आज भी इस प्राचीन कला का प्रदर्शन करता है।

इन्हें भी देखें
---------------

* भूमिज

सन्दर्भ
-------

1. ↑  "Young Intach Explorer". *youngintach.org*. अभिगमन तिथि 2023-02-15.
2. ↑  profilpelajar.com. "Folk dances of Jharkhand - profilpelajar.com" (अंग्रेज़ी में). मूल से 15 फ़रवरी 2023 को पुरालेखित. अभिगमन तिथि 2023-02-15.
3. ↑  "The last frontier of Firkal martial art of Chotanagpur area – Jharkhand | Tribal Cultural Heritage in India". *indiantribalheritage.org*. अभिगमन तिथि 2023-02-15.
4. ↑  Bharat, Chamakta (2021-11-15). "टाटा स्टील फाउंडेशन के अनोखा मंच मनाती है आदिवासियो का जश्न। 25 राज्यों व पांच केंद्र शासित प्रदेशों से प्रतिभागी लिए हिस्सा।". *CHAMAKTA BHARAT* (अंग्रेज़ी में). मूल से 15 फ़रवरी 2023 को पुरालेखित. अभिगमन तिथि 2023-02-15.
5. ↑  "The Sunday Tribune - Books". *www.tribuneindia.com*. अभिगमन तिथि 2023-02-15.
**बरेली कालेज, बरेली** (अंग्रेजी: Bareilly College, Bareilly) रुहेलखण्ड विश्वविद्यालय का एक प्राचीन एवं प्रमुख महाविद्यालय है। इसकी स्थापना ब्रिटिश काल में सन १८३७ में हुई थी। मात्र ५७ छात्रों से प्रारम्भ इस विद्यालय के पहले हेड मास्टर मि० रोजर्स थे। सन १८५० में इसे राजकीय विद्यालय का दर्जा दिया गया।

इतिहास
------

ब्रिटिश भारत में स्थापित इस ऐतिहासिक महाविद्यालय ने कई उतार चढाव देखे। १८५७ का प्रथम भारतीय स्वतंत्रता संग्राम से लेकर १९६५ में राष्ट्रभाषा हिन्दी के आन्दोलन तक में इसके जुझारू छात्रों की उल्लेखनीय भागीदारी रही। पहले यह कलकत्ता विश्वविद्यालय से सम्बद्ध था, बाद में आगरा विश्वविद्यालय से सम्बद्ध हो गया। वर्तमान काल में यह रुहेलखण्ड विश्वविद्यालय से सम्बद्ध है। इस समय इसमें स्नातक से लेकर स्नातकोत्तर उच्च शिक्षा व शोध की सभी सुविधायें उपलब्ध हैं। 

सम्प्रति (आजकल) इस महाविद्यालय के प्राचार्य (प्रिन्सिपल) प्रोफेसर आर० पी० सिंह (रामपाल सिंह) हैं।

१८३७ में नौमहला मस्जिद के पास के मुहल्ले से एक सरकारी स्कूल के रूप में बरेली कॉलेज शुरू हुआ। पहले साल ५७ छात्रों ने एडमिशन लिया और रोजर्स इसके पहले हेडमास्टर बने। १८५७ की क्रांति में कॉलेज प्रभावित हुआ। यहा के प्राचार्य डॉ. कारलोस बक को क्रांतिकारियों ने ब्रिटिश प्रतीक मानते हुए मार डाला और कॉलेज बंद हो गया। १८५९ में कॉलेज फिर शुरू हुआ। १८७७ में आर्थिक संकट के चलते कॉलेज फिर से बंद हो गया। बरेली कॉलेज के उप प्राचार्य पंडित छेदालाल के प्रयासों से जयपुर के राजा जगत सिंह की अध्यक्षता में कॉलेज के फिर से संचालन के लिए सेंट्रल कमेटी बनी। इसमें देशभर के राजाओं और अमीर लोगों ने आर्थिक सहयोग किया। कॉलेज १८८४ में फिर शुरू हो गया। कॉलेज को सबसे पहले कलकत्ता विश्वविद्यालय से संबद्धता मिली। बाद में आगरा विश्वविद्यालय से संबद्धता मिली। कई उठापठक के बाद नवाब रामपुर ने ११० एकड़ भूमि बरेली कालेज को दी। १७ जुलाई १९०५ को इसी परिसर में सभागार का शिलान्यास हुआ। साल भर में यह भवन तैयार हो गया। १७ जुलाई १९०६ को निर्मित भवन का उद्घाटन हुआ। १८ जुलाई कॉलेज शुरू हो गया।

संकाय
-----

* कला (Arts)
* वाणिज्य (Commerce)
* कम्प्यूटर साइंस (Computer Science)
* शिक्षा (Education)
* विधि (Law)
* प्रबन्धन (Management)
* विज्ञान (Science)

प्रतिभाशाली छात्र
-----------------

* प्रताप चन्द्र आज़ाद (उर्दू शायर एवं इतिहासकार)
* निरंकार देव सेवक (हिन्दी लेखक व कवि)
* मदनलाल वर्मा 'क्रान्त' (कवि, लेखक व इतिहासकार)
* प्रशांत मिश्र शांडिल्य (कवि, लेेेखक)

सन्दर्भ
-------

1. ↑  जितने जुल्म करोगे, उतना ही लड़ूंगा Archived 2019-07-13 at the वेबैक मशीन दैनिक जागरण
2. ↑  बने पुस्तकालय ताकि अपने साहित्यकार से परिचित हो सके शहर Archived 2019-07-13 at the वेबैक मशीन अमर उजाला
3. ↑  "संग्रहीत प्रति". मूल से 12 मार्च 2012 को पुरालेखित. अभिगमन तिथि 9 मार्च 2012.
4. ↑  "वो दोषारोपण करने वाले". *Amar Ujala* (अंग्रेज़ी में). मूल से 30 सितंबर 2019 को पुरालेखित. अभिगमन तिथि 2019-12-04.

बाहरी कड़ियाँ
-------------

www.bareillycollege.org
**पूर्ण चन्द्र गुप्ता** (2 जनवरी 1912 – 16 सितम्बर 1986) भारतीय पत्रकार थे जिन्होंने दैनिक जागरण मीडिया समूह की स्थापना की। इस समूह का प्रकाशन *दैनिक जागरण* भारत के दैनिक समाचार पत्रों में सबसे लोकप्रिय है।

जीवनी
-----

गुप्ता का जन्म कालपी में हुआ। उनकी शिक्षा कालपी औ वाराणसी में हुई। वर्ष 1940 में उन्होंने कानपुर से राष्ट्रवादी साप्ताहिक समाचार पत्र *स्वतंत्र* की स्थापना की। समाचार पत्र को ब्रितानी प्रशासन द्वारा अस्वीकृत कर दिया और वो झांसी चले गये। वहाँ उन्होंने एक दैनिक समाचार पत्र *जागरण* आरम्भ कर दिया जिसका वर्ष 1947 में *दैनिक जागरण* नाम कर दिया। वर्ष 1975 में गुप्ता प्रेस ट्रस्ट ऑफ़ इंडिया के अध्यक्ष चुने गये। वो 15 वर्षों तक इंडियन न्यूज पेपर सोसायटी की कार्यकारिणी के सदस्य रहे और उपाध्यक्ष भी बने।

वसीयत
-----

वर्ष 1987 में कानपुर में पुर्णचन्द्र गुप्ता स्मारक ट्रस्ट की स्थापना हुई। ट्रस्ट शिक्षा, आध्यात्मिक, सांस्कृतिक और परोपकारी कार्यों से सम्बंधित कार्य करता है।

सन्दर्भ
-------

|  |  |
| --- | --- |
|  | **Puran Chandra Gupta** से संबंधित मीडिया विकिमीडिया कॉमंस पर उपलब्ध है।  |

1. 1 2  About JEF. jef.org.in
2. 1 2  Puran Chandra Gupta. istampgallery.com
3. 1 2  Puran Chandra Gupta Archived 2016-12-23 at the Wayback Machine. *SIPA Bulletin*. 2 जनवरी 2012. p. 18
थाइमस में टी सेल/थाइमोसाइट सकारात्मक और नकारात्मक चयन की प्रक्रिया को दर्शाने वाला एक चित्र। एमटीईसी नारंगी रंग में दिखाया गया है
मेडुलरी थाइमिक एपिथेलियल कोशिकाएं (एमटीईसी) थाइमस की एक अद्वितीय स्ट्रोमल सेल आबादी का प्रतिनिधित्व करती हैं जो केंद्रीय सहिष्णुता की स्थापना में एक आवश्यक भूमिका निभाती है। इसलिए, एमटीईसी कार्यात्मक स्तनपायी प्रतिरक्षा प्रणाली के विकास के लिए प्रासंगिक कोशिकाओं में शुमार है।

टी कोशिका अग्रदूत अस्थि मज्जा में उगते हैं और आगे के विकास के लिए रक्तप्रवाह के माध्यम से थाइमस में चले जाते हैं। थाइमस में उनकी परिपक्वता के दौरान, वे वी (डी) जे पुनर्संयोजन नामक एक प्रक्रिया से गुजरते हैं जो टी सेल रिसेप्टर्स (टीसीआर) के विकास का संचालन करता है। इस स्टोकेस्टिक प्रक्रिया का तंत्र एक ओर टीसीआर के विशाल प्रदर्शनों की पीढ़ी को सक्षम बनाता है, हालांकि, दूसरी ओर तथाकथित "ऑटोरिएक्टिव टी कोशिकाओं" की उत्पत्ति का भी कारण बनता है जो अपने टीसीआर के माध्यम से स्वयं प्रतिजनों को पहचानते हैं। ऑटोइम्यूनिटी की अभिव्यक्तियों को रोकने के लिए ऑटोरिएक्टिव टी कोशिकाओं को शरीर से हटा दिया जाना चाहिए या टी रेगुलेटरी कोशिकाओं (टीआरईजी) वंश में तिरछा कर दिया जाना चाहिए। एमटीईसी में क्रमशः केंद्रीय सहिष्णुता की प्रक्रियाओं, अर्थात् क्लोनल विलोपन या टी नियामक कोशिकाओं के चयन की मध्यस्थता के माध्यम से इन ऑटोरिएक्टिव क्लोनों से निपटने की क्षमता होती है।

ध्यान दें: नीचे दिए गए सभी संदर्भों में चूहे को एक मॉडल जीव के रूप में उपयोग किया गया है।

स्व-एंटीजन पीढ़ी और प्रस्तुति
-----------------------------

1989 में, दो वैज्ञानिक समूह इस परिकल्पना के साथ आए कि थाइमस उन जीनों को व्यक्त करता है जो परिधि में हैं, विशिष्ट ऊतकों द्वारा सख्ती से व्यक्त किए जाते हैं (*उदाहरण: अग्न्याशय की β कोशिकाओं द्वारा उत्पादित इंसुलिन*) बाद में इन तथाकथित को प्रस्तुत करने के लिए "ऊतक प्रतिबंधित एंटीजन" (टीआरए) शरीर के लगभग सभी हिस्सों से टी कोशिकाओं को विकसित करने के लिए ताकि यह परीक्षण किया जा सके कि कौन से टीसीआर स्व-ऊतकों को पहचानते हैं और इसलिए शरीर के लिए हानिकारक हो सकते हैं। एक दशक से भी अधिक समय के बाद, यह पाया गया कि इस घटना को विशेष रूप से थाइमस में mTECs द्वारा प्रबंधित किया जाता है और इसे प्रोमिसकस जीन एक्सप्रेशन (PGE) नाम दिया गया।

1. ↑  "Medullary thymic epithelial cells", *Wikipedia* (अंग्रेज़ी में), 2023-08-18, अभिगमन तिथि 2023-10-16
2. ↑  "Medullary thymic epithelial cells", *Wikipedia* (अंग्रेज़ी में), 2023-08-18, अभिगमन तिथि 2023-10-16
3. ↑  साँचा:उद्धरण जर्नल
4. ↑  साँचा:उद्धरण जर्नल
5. ↑  "Medullary thymic epithelial cells", *Wikipedia* (अंग्रेज़ी में), 2023-08-18, अभिगमन तिथि 2023-10-16
**मलिक बरकत अली** ( अंग्रेज़ी: Malik Barkat Ali ) (जन्म: १८८६ - मृत्यु: १९४६) एक भारतीय मुस्लिम राजनीतिज्ञ, वकील और पत्रकार थे।

शुरुआती ज़िंदगी और पेशा
-----------------------

मलिक बरकत अली का जन्म अप्रैल १८८५ में पंजाब के लाहौर शहर में एक मध्यम वर्गीय परिवार में हुआ था। स्थानीय हाई स्कूल में अपनी शिक्षा के बाद, उन्हें लाहौर के प्रसिद्ध *फॉर्मन क्रिश्चियन कॉलेज* में छात्रवृत्ति मिली।  वहां से स्नातक करने के बाद वे १९०५ से १९०७ तक इसी कॉलेज में सहायक प्रोफेसर रहे और फिर कानून एलएलबी की परीक्षा उत्तीर्ण की।  और उन्हें १९०८ में पंजाब सेवा में जूनियर मजिस्ट्रेट के रूप में चुना गया, और इस्तीफा देने से पहले १९१४ तक उन्होंने वहां सेवा की।

बाद में उन्होंने कानूनी मामलों पर पूर्णकालिक काम किया।  वह *दैनिक समाचार पत्र द ऑब्जर्वर (१९१४-१९१८) के संपादक भी थे।*

सन्दर्भ
-------

1. ↑  "Remembering a freedom fighter". *The Express Tribune News*. The Express Tribune News Network. अभिगमन तिथि 11 May 2012.
2. ↑  *Who's Who in the Punjab*, 1937 ed, Lahore, p. 103
3. ↑  Malik Tariq Ali (5 April 2012). "Malik Barkat Ali" (Article). *The Daily Times*. Daily Times. अभिगमन तिथि 11 May 2012.
4. ↑  Zia-ur-Rahman Zabeeh. "MALIK BARKAT ALl". *Pakistani Heros*. CYBER CITY ONLINE. मूल (Biography) से ২৭ সেপ্টেম্বর ২০১১ को पुरालेखित. अभिगमन तिथि 11 May 2012. `|archive-date=` में तिथि प्राचल का मान जाँचें (मदद)
5. ↑  *Who's Who Punjab* 1937
**डॉ॰ जयदेव वेदालंकार** (जन्म: ५ दिसम्बर १९४१) दर्शनशास्त्र, वैदिक साहित्य, धर्म और संस्‍कृति के उद्भट्ट विद्वान हैं। इन्‍होंने अनेक ग्रन्‍थों की रचना की है। वे गुरुकुल कांगड़ी विश्वविद्यालय के अनेक उच्‍च पदों जैसे डीन प्राच्‍यविद्या संकाय, प्रोफेसर एवं अध्‍यक्ष दर्शन विभाग और कुल सचिव आदि पदों पर प्रशासनिक कार्यों को सफलतापूर्वक निर्वहण करते रहे हैं।

परिचय
-----

डॉ॰ जयदेव का जन्‍म झाड़ौदा कलाँ, नई दिल्ली में एक सामान्‍य किसान परिवार में हुआ था। उनके पिता का नाम श्री जुगलाल सिंह था। उन्‍होंने अत्‍यधिक परिश्रम कर के अपने आचार्यों का आशीर्वाद प्राप्‍त किया है। आप स्‍व. स्‍वामी आत्‍मानन्द सरस्‍वती, आचार्य प्रियवत, सुखदेव विद्यावाचस्‍पति और आचार्य रामनाथ वेदालंकार आदि आचार्यों के प्रिय शिष्‍य रहे हैं। ये एक विनम्र स्‍वभाव के व्‍यक्‍तित्‍व के धनी हैं। आप अनेक सामाजिक संगठनों में सेवा प्रदान करते हैं। आप एक एन.जी.ओ. के संस्‍थापक अध्‍यक्ष हैं। आपने इस ट्रस्‍ट के द्वारा अनेक विद्वानों एवं संस्‍थाओं को सम्‍मानित किया हैं।

### शिक्षा

**वेदालङ्कार** – गुरुकुल कांगड़ी विश्वविद्यालय हरिद्वार, 

**एम०ए०** - गुरुकुल कांगड़ी विश्वविद्यालय हरिद्वार, 

**पी-एच०डी०** – मेरठ विश्वविद्यालय, मेरठ, 

**डी०लिट्०** – राँची विश्वविद्यालय, झारखण्ड।

कृतियाँ
-------

* वैदिक दर्शन,
* वैदिक संस्कृति,
* वैदिक संस्कृति की खोज,
* भारतीय दर्शन,
* भारतीय दर्शन की समस्याएँ,
* भारतीय दर्शनशास्त्र का इतिहास (पाँच खण्ड),
* भारतीय दर्शन में प्रमाण,
* वैदिक साहित्य का इतिहास,
* उपनिषदों का तत्त्वज्ञान,
* तत्त्व एवं ज्ञानमीमांसा के मौलिक सम्प्रत्यय।

राष्ट्रीय पुरस्कार
------------------

1. वेद रत्न पुरस्कार श्री गुरु गंगेश्वरानन्द ट्रस्ट शाखा बंग्लौर, कर्नाटक 2003
2. स्वामी प्रणवानन्द दर्शन पुरस्कार-1987
3. आर्य साहित्य पुरस्कार शान्ताक्रूज, मुम्बई-1998
4. उत्तर-प्रदेश संस्कृत अकादमी विशेष पुरस्कार-1999
5. वेद-वेदांग राष्ट्रीय पुरस्कार 2000, स्वामी गंगेश्वरानन्द वेद प्रतिष्ठान नासिक
6. वर्षीय उत्तम ग्रन्थ-2002 (भारतीय दार्शनिक अनुसंधान परिषद्, नई दिल्ली)
7. जनवरी २०१४ -- राष्ट्रपति प्रणव मुखर्जी द्वारा पुरस्कृत

बाहरी कड़ियाँ
-------------
**कन्नड़द** **कोट्याधिपति (**कन्नड़ :*ಕನ್ನಡದ ಕೋಟ್ಯಧಿಪತಿ* ) [ कन्नड़ (कर्नाटक) का करोडपति ] पुनीत राजकुमार द्वारा सुनाई गई भारतीय कन्नड़ भाषा में एक प्रश्नोत्तरी खेल है। यह अंतरराष्ट्रीय स्तर पर प्रसिद्ध सोनी पिक्चर्स टेलीविज़न प्रसिद्ध गेम शो 'हू वांट्स टू बी *अ मिलियनेयर?* ' का एक आधिकारिक कन्नड़ भाषा संस्करण है। शो के पहले तीन सीज़न को स्टार सुवर्ण पर प्रसारित किया गया था। लेकिन कलर्स कन्नड़ में 23 जून 2019 को चौथा सीज़न शुरू हुआ।  यह कार्यक्रम हिन्दी टेलीविषन का सबसे लोकप्रिय रियलिटी शो कौन बनेगा करोडपति (KBC) पर आधारित है। 

अब तक 1 करोड़ की जीत केवल एक प्रतियोगिता से हुई है। शो का दूसरा सीज़न हुसैन बाशा ने जीता, जिन्होंने। 1 करोड़ जीते।

नियम
----

प्रतियोगियों को "**फास्टेस्ट फिंगर फ़र्स्ट** "के शुरुआती दौर से गुजरना होगा **,** जिसमें कथावाचक कार्यक्रम के दस प्रतियोगियों का परिचय देता है और उनसे वही सवाल पूछता है। फिर प्रतियोगियों को प्रश्न में वर्णित क्रम में उत्तरों को सही क्रम में व्यवस्थित करना होगा। एक प्रतिभागी जो सही समय पर सही क्रम में चार विकल्प रखता है, उसे हॉटसीट पर जाने का मौका मिलता है।

लाइफलाइन
--------

प्रतिभागी लाइफलाइन का उपयोग तब कर सकता है जब वह यह तय नहीं करता है कि कौन सा उत्तर सही है। लाइफलाइन का उपयोग केवल एक बार किया जा सकता है। कन्नड़ करोड़पतियों में वर्तमान जीवन शैली:

**ऑडियंस पोल :** यदि प्रतिभागी इस लाइफलाइन का उपयोग करता है, तो प्रस्तुतकर्ता दर्शकों के लिए सवाल दोहराता है । स्टूडियो में ऑडियंस को सवाल का जवाब देने के लिए 30 सेकंड मिलते हैं। ऑडियंस उन्हें जवाब देने के लिए प्रदान किए गए स्पर्श पैड का उपयोग करती हैं। एक बार जब वे अपनी पसंद बना लेते हैं, तो परिणाम प्रतियोगियों को प्रतिशत बार-ग्राफ प्रारूप में और दर्शक और प्रतियोगी के मॉनिटर (कंप्यूटर) स्क्रीन और टीवी दर्शकों के लिए प्रदर्शित किए जाते हैं। 

**फोन ए फ्रेंड :** यदि प्रतिभागी इस लाइफलाइन का उपयोग करता है, तो प्रतिभागी को तीन पूर्व-इकट्ठे दोस्तों में से एक को कॉल करने की अनुमति है, जिसमें सभी प्रतियोगी पहले से अपना फोन नंबर प्रदान करते हैं। प्रस्तुतकर्ता आमतौर पर एक प्रतियोगी के दोस्त से बात करता है और उसे दर्शकों से मिलवाता है। परिचय के बाद, प्रस्तुतकर्ता प्रतियोगी को फोन कॉल सौंपते हैं, जो तुरंत 30 सेकंड के लिए पूछता है और अपने दोस्त से जवाब की उम्मीद करता है। 

**50  : 50 (फिफ्टी - फिफ्टी):** यदि प्रतिभागी इस लाइफलाइन का उपयोग करता है, तो चार जवाबों में से दो गलत जवाबों को हटा दिया जाता है। अन्य दो विकल्प में एक सही उत्तर और गलत हैं। प्रतिभागी को शेष दो विकल्पों में से एक को चुनना होगा। 

**डबल डिप x 2:** प्रतिभागी ₹ **3,20,000 जीतने के बाद** इस लाइफलाइन उपयोग करने के लिए अनुमति दी जाती है। इस लाइफलाइन में प्रतियोगी को चार में से दो विकल्प चुनने के लिए कहा जाता है। यदि प्रतिभागी उस विकल्प को चुनता है जो गलत उत्तर की ओर ले जाता है, तो उसके पास शेष तीन विकल्पों में से चुनने का एक और मौका है। इस स्थिति में एक सही उत्तर और दो गलत हैं। यदि प्रतियोगी इस लाइफलाइन का उपयोग करता है तो वह खेल को नहीं छोड़ सकता। इस लाइफलाइन को सीज़न 4 में पेश किया गया है। 

| खेल के पुरस्कार |
| --- |
| * ₹ 1,000
* ₹ 2,000
* ₹ 3,000
* ₹ 5,000
* ₹ **10,000**
* ₹ 20,000
* ₹ 40,000
* ₹ 80,000
* ₹ 1,60,000
* ₹ **3,20,000**
* ₹ 6,40,000
* ₹ 12,50,000
* ₹ 25,00,000
* ₹ 50,00,000
* ₹ **1,00,00,000**
 |

संदर्भ
------

1. ↑  "संग्रहीत प्रति". मूल से 26 जून 2019 को पुरालेखित. अभिगमन तिथि 7 जुलाई 2020.
Six tones of Vietnamese language.png

एक भाषा के विभिन्न स्वर 
**सुरभेदी भाषा** ऐसी भाषा को कहा जाता है जिसमें आवाज़ के सुर के बदलाव के आधार पर शब्दों और वाक्यों का अर्थ बदल जाता हो। चीनी भाषा विश्व की सब से अधिक लोगों द्वारा बोली जाने वाली सुरभेदी भाषा है। भारत में पंजाबी और डोगरी जैसी पश्चिमी पहाड़ी भाषाएँ सुरभेदी होती हैं। कुछ हद तक हर भाषा में सुरों के ज़रिये भावनाओं को प्रकट किया जाता है (जैसे कि ग़ुस्सा या दुख) लेकिन एक ही वर्णों वाले शब्दों का अर्थ सुरों के साथ केवल सुरभेदी भाषाओँ में बदलता है।

अन्य भाषाओँ में
---------------

अंग्रेजी में सुरभेदी भाषाओँ को "टोनल लैंगवेजिज़" (tonal languages) कहते हैं।

उदहारण
------

चीनी में "मा" शब्द का अर्थ सुर के बदलाव पर निर्भर करता है -

* ऊंचे लेकिन बिना किसी बदलाव के सुर के साथ "मा" का अर्थ "माँ" है
* चढ़ते हुए सुर के साथ "मा" का अर्थ "भांग" है
* गिर कर फिर चढ़ते हुए सुर के साथ "मा" का अर्थ "घोड़ा" है
* गिरते हुए सुर के साथ "मा" का अर्थ "डाँट" है
* साधारण बिना बदलाव के सुर के साथ "मा" का मतलब है के बोलने वाला एक प्रश्न पूछ रहा है

अगर सुरों के बदलाव को तीरों से दिखाया जाए (↑ उठता हुआ, ↓ गिरता हुआ, ↔ बिना बदलाव के, ↺ गिरकर उठता hua), तो चीनी की एक पंक्ति इस प्रकार हो सकती है -

* चीनी में - 妈妈骂马的麻吗?/媽媽罵馬的麻嗎?
* सुरों के साथ - मामा↔ मा↓ मा↺ दे मा↑ मा?
* अर्थ - क्या माँ घोड़े की भांग को डाँट रही है?

अगर किसी को सुरभेदी भाषाओँ की आदत न हो तो उसे इस पंक्ति में सिर्फ़ "मामा मा मा दे मा मा" का आभास होगा। उसे लगेगा के एक ही "मा" शब्द बार-बार दोहराया जा रहा है जबकि अलग-अलग सुरों की वजह से वास्तव में यहाँ पांच अलग शब्द कहे जा रहे हैं।

इसी तरह पंजाबी में भी सुरों का प्रयोग होता है -

* "कोड़ा" बिना किसी सुर बदलाव के "कोड़ा" (यानि "चाबुक") का अर्थ रखता है
* "कोड़ा" गिरकर फिर उठते सुर के साथ "घोड़ा" का अर्थ रखता है
* "कोड़ा" उठते हुए सुर के साथ "कड़वा" का अर्थ रखता है

ध्यान रहे के इन्हें पंजाबी की दोनों (गुरमुखी और शाहमुखी) लिपियों में अलग-अलग लिखा जाता है, लेकिन इनका उच्चारण एक-सा होता है। पंजाबी में पुछा जा सकता है "कोड़ा, कोड़ा के कोड़ा?" - अगर इनके सुर अलग-अलग ठीक से बोले जाएँ तो पंजाबी मातृभाषियों को इसका अर्थ "घोड़ा, चाबुक, या कड़वा?" समझ आ जाएगा जबकि संभव है के ग़ैर-पंजाबियों को लगे के एक ही शब्द तीन दफ़ा कहा गया है।

इन्हें भी देखें
---------------

* चीनी भाषा

बाहरी कड़ियाँ
-------------

* यु-ट्यूब पर "मा" शब्द के प्रयोग से चीनी के सुरों का ख़ुलासा

सन्दर्भ
-------

1. ↑  "Phonemic Inventory of Punjabi" (PDF). मूल से 16 जुलाई 2015 को पुरालेखित (PDF). अभिगमन तिथि 27 अप्रैल 2011.
2. ↑  Geeti Sen. *Crossing Boundaries*. Orient Blackswan, 1997. ISBN 978-81-250-1341-9. Page 132. Quote: "Possibly, Punjabi is the only major South Asian language that has this kind of tonal character. There does seem to have been some speculation among scholars about the possible origin of Punjabi's tone-language character but without any final and convincing answer."
3. ↑  "संग्रहीत प्रति". मूल से 29 अप्रैल 2011 को पुरालेखित. अभिगमन तिथि 27 अप्रैल 2011.